# B-58 Hustler

### Wikipedia

Convair B-58 Hustler
Convair B-58 Hustler

Convair B-58 Hustler oli ylisooninen Yhdysvaltain ilmavoimien Strategic Air Commandin pommikone, joka kehitettiin 1950-luvulla. Se oli käytössä vuodesta 1960 16. tammikuuta 1970 asti.

B-58 on pyrstötön deltasiipinen lentokone. Siiven etureunan delta-kulma on 60 astetta. Lentokoneessa on neljä General Electric J79-GE-1 suihkumoottoria. Kone pystyi lentämään jatkuvasti kaksinkertaisella äänennopeudella. Se soveltui myös nopeaan, alisooniseen matalalentoon. Siinä oli kolmen hengen miehistö: ohjaaja, pommittaja/navigaattori ja omasuojausoperaattori. Sen pelastautumismenetelmänä oli ohjaamokapseli, jossa miehistö pystyi erkanemaan lentokoneesta jopa sen lentäessä 21 kilometrin korkeudessa 2 450 km/h lentonopeudella.

B-58 kuljetti yleensä yhden atomipommin, joka sijaitsi pohjan MB-1C-"podissa" rungon alla. 1961 alkaen koneisiin lisättiin siipiin ripustimet, joihin voitiin asettaa B43- tai B61-atomipommi. Koneen pyrstössä oli yksi M61 Vulcan-tykki koneen puolustamiseksi.

Kone saavutti useita nopeusennätyksiä. Sen hyötykuorman kuljetuskyky ja kantama olivat kuitenkin B-52 Stratofortressia paljon huonommat. Vuonna 1959 B-58 maksoi enemmän kuin painonsa kultaa. Se vaati huomattavan paljon huoltoa.

26 konetta, eli 22,4 prosenttia kaikista 116 rakennetusta B-58-koneesta menetettiin erilaisissa onnettomuuksissa.

Wikimedia Commonsissa on lisää materiaalia aiheesta B-58 Hustler.
Haettu osoitteesta http://fi.wikipedia.org../../../b/-/5/B-58_Hustler_a6c5.html

Luokka: Pommikoneet

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Česky
- Deutsch
- English
- Français
- Italiano
- 日本語
- Norsk (bokmål)